laion/Wikipedia-Exotic huggingface dataset:
אירנה (ירח)

אירנה (לשעבר S/2003 J 5) הוא ירחו של כוכב הלכת צדק, הוא התגלה בשנת 2003 על ידי קבוצה של אסטרונומים מאוניברסיטת הוואי שהודרכה על ידי סקוט שפרד. שמו של הירח ניתן לו בשנת 2019 והוא קרוי על שם אירנה, אלת השלום במיתולוגיה היוונית. קוטרו של אירנה הוא 4 קילומטרים ומהירותו בעת הקפתו את צדק היא 2.31 ק"מ לשנייה. רדיוס מסלולו של אירנה סביב צדק הוא 22,974,000 ק"מ ומשך זמן הקפתו את צדק הוא 758.341 ימים. אירנה בעל אלבדו של 0.04 ואקסצנטריות של 0.210. S/2003 J 5 משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.
ימי צום ואבל לאומי

ארבעה ימי צום ואבל לאומי נקבעו על ידי חז"ל בשל חורבן בית המקדש והיציאה לגלות: תשעה באב: היום שבו נחרבו שני בתי המקדש. עשרה בטבת: נקבע בתקופת המקרא כיום תענית, המציין את תחילת המצור על ירושלים, שהוא תחילת התהליך שהביא לחורבן ירושלים ובית המקדש הראשון בידי נבוכדנצר השני מלך בבל. שבעה עשר בתמוז: היום שבו הובקעה חומת ירושלים. צום גדליה: חל בג׳ בתשרי. הוא היום שבו נרצח גדליה בן אחיקם, מאורע שבעקבותיו עזבו את ארץ ישראל אחרוני היהודים. שארית הפליטה. בדורות האחרונים נקבעו עוד שני ימי זיכרון ואבל לאומי: יום הזיכרון לשואה ולגבורה, לזכר שישה מיליון היהודים שנספו בשואה, שנקבע ליום דיכוי מרד גטו ורשה. יום הזיכרון לחללי מערכות ישראל, לזכר החללים שנפלו על שמירת ביטחונה של המדינה (והיישוב היהודי שקדם לה), שנקבע יום אחד לפני יום העצמאות. ליום עשרה בטבת ניתנה משמעות נוספת על ידי הרבנות הראשית לישראל: הוא נקבע כיום הקדיש הכללי לזכר קורבנות השואה שמקום קבורתם ותאריך מותם לא נודע.
Kajto

Kajto ("קאייטו") היא להקה מאזור פריסלנד שבהולנד, הידועה בשירתה בסגנון מוזיקה עממית באספרנטו. הלהקה מוכרת וידועה מאוד בקרב קהילת דוברי השפה, ושיריה הם שירים מקוריים ושירים מולחנים של משוררים אספרנטיסטים. שם הלהקה, שפירושו "עפיפון" באספרנטו, אומץ משם הלהקה "Kat yn 't Seil" ב-1988, לאחר שחלק מחברי הלהקה הקימו את הלהקה החדשה Kajto, שמבצעת שירים רק באספרנטו. הלהקה מופיעה בכנסים ובמפגשים של דוברי אספרנטו, כגון כנס האספרנטו העולמי, והוציאה שישה אלבומי מוזיקה של שיריהם. הלהקה כללה בתחילה ארבעה חברים: נאנה קלמה (שירה, גיטרה, כינור, מפוחית פה, מנדולינה), מלחין את השירים וכותב את השירים המקוריים. מריטה קרואיג'סיק (שירה, קלמית) אנקי ואן דר מר (שירה, גיטרה, בנג'ו) מריאן נאסה (שירה, אקורדיון) כיום (2021) הלהקה כבר לא מופיעה כרביעייה. נאנה קלמה ואנקי ואן דר מר מופיעים כצמד תחת שם הלהקה, Kajto. Kajto – 1989 (עפיפון) Procesio Multkolora – 1991 (תהלוכה ססגונית) Tohuvabohuo – 1993 (תוהו ובוהו) Masko – 1999 (מסכה) Lokomotivo Rulu Nun! – 2004 (קטר, רוץ עכשיו!) Duopo – 2011 (זוג) אתר האינטרנט הרשמי של Kajto (באספרנטו) מדיה וקבצים בנושא Kajto בוויקישיתוף Kajto, סרטונים בערוץ היוטיוב Kajto, באתר MusicBrainz (באנגלית) Kajto, באתר Discogs (באנגלית)
צ'ארלי (סרט)

צ'ארלי (באנגלית: Charly) הוא סרט קולנוע אמריקאי משנת 1968 בכיכובם של קליף רוברטסון וקלייר בלום, המספר על בחור הסובל מפיגור שכלי הנחשף לניסיון רפואי לשפר את רמת המשכל שלו. ניסיון כזה לא מוכר ברפואה והוא בבחינת מדע בדיוני. קליף רוברטסון זכה בפרס אוסקר לשחקן הטוב ביותר לשנת 1968 על משחקו בסרט זה. הסרט חושף את היחס המזלזל של אנשים כלפי המוגבלים בשכלם. התסריט מבוסס על הרומן "פרחים לאלג'רנון" מאת דניאל קיז שיצא לאור בשנת 1966. צ'ארלי גורדון (קליף רוברטסון) הוא בחור עם פיגור שכלי הנוהג לשחק עם ילדים קטנים בגן ציבורי. הוא גר בחדר קטן שכור ועובד כמנקה במאפיה. במקום עבודתו הוא חשוף להתעללות מ"חבריו" פאדי, ג'ואי והנק (ברני מרטין) הנהנים לצחוק עליו. בפעם אחת הם ממלאים את התא שלו בבצק הנשפך עליו כשהוא פותח אותו. "חבריו" צוחקים עליו אבל הוא צוחק גם ומורח את הבצק על גופו. צ'רלי לומד לכתוב ולקרוא בבית ספר ערב למוגבלים בו מלמדת אליס קיניאן (קלייר בלום). לבית הספר צמוד מכון מחקר בו מבצעים ד"ר שטראוס (ליליה סקלה) וד"ר ניימיר (ליאון ג'אני) ניסויים בעכברים. הם מצליחים לבצע ניתוח במוחו של עכבר בשם אלג'רנון, המגדיל את האינטליגנציה שלו ומחפשים מועמדים לחזור על הניסוי בבני אדם. אליס ממליצה על צ'ארלי. החוקרים בוחנים את צ'ארלי לעומת אלג'רנון בריצה במבוך. העכבר מושם בדגם של מבוך קטן שבקצהו יש מנת אוכל וצ'ארלי מקבל ציור של המבוך ועליו לעבור בעפרון מתחילתו עד סופו. בכל המרוצים מנצח העכבר בזמן את צ'ארלי. צ'רלי עובר את הניתוח אך בתחילה אין כל שיפור. אלג'רנון נמצא בחדרו וכל פעם הוא מנצח אותו. לאחר מספר ימים הוא גובר לפתע על העכבר ורץ ברחובות בוסטון בקריאות "ניצחתי אותו". חבריו במאפיה לא מודעים לשינוי שחל בצ'ארלי וכאשר הם מגלים שהוא מעיין בספר על המגנה כרטה הם פורצים בצחוק ומתכננים לו תעלול. הם יחליפו אותו בניקיון והוא יתפעל את מכונת ייצור העוגות. צ'ארלי מסכים ואחד הפועלים מדריך אותו בשלבים הנחוצים לתפעול המכונה. הם מתכוננים ל"הצגה הגדולה". להפתעתם צ'ארלי מבצע את כל השלבים במהירות וביעילות ואחר כך צוחק להם בפנים. הם לא יכולים לסבול שצ'ארלי הוא כעת משכיל ומיומן מהם. הם כותבים מכתב להנהלה נגד צ'ארלי והוא מפוטר. צ'ארלי חוזר למכון והשכלתו מתעשרת בעזרת אליס המכירה לו את כל אתרי בוסטון, ומתפתחת אהבה ביניהם. שני הרופאים מציגים את הצלחת ניסיונם ומעלים לבמה את צ'ארלי העולה לשאלות הקהל. מראה פניו עצוב ובסוף הכנס הוא מראה לרופאים את העכבר אלג'רנון מת בכף ידו ומסביר להם שהשפעת הניתוח שלהם היא זמנית. הוא משוטט ברחובות בוסטון ורואה בדמיונו את דמותו כמפגר. הוא נכנס לבר שוקק אנשים. המלצר שסובל מפיגור שכלי שומט מידיו מגש עמוס בכוסות. כל הקהל צוחק ממנו ואף אחד לא קם לעזור לו פרט לצ'ארלי. צ'ארלי חוזר למצבו הקודם. הוא יושב מיואש בחדרו. אליס מגיעה ומבקשת להתחתן איתו למרות מצבו אך הוא משלח אותה. הסרט מסתיים כשאליס משקיפה על צ'ארלי המשחק כמפגר עם הילדים בגן הציבורי. "צ'ארלי", במסד הנתונים הקולנועיים IMDb (באנגלית) "צ'ארלי", באתר נטפליקס "צ'ארלי", באתר AllMovie (באנגלית) "צ'ארלי", באתר Rotten Tomatoes (באנגלית) "צ'ארלי", באתר Metacritic (באנגלית) "צ'ארלי", באתר אידיבי "צ'ארלי", במסד הנתונים הקולנועיים KinoPoisk (ברוסית) צ'ארלי, באתר אנציקלופדיה בריטניקה (באנגלית) קדימון לסרט צ'ארלי, באתר YouTube
שמחה כהן

הרב שמחה כהן (דצמבר 1942, טבת ה'תש"ג – א' בניסן ה'תשפ"ג, 23 במרץ 2023) היה סופר, מרצה ויועץ בענייני חינוך ושלום בית. מוותיקי פעילי תנועת התשובה בישראל. נולד לרב דב כהן, הרב הראשון של חיל האוויר, ולזהבה לבית רקובר, נכדת שמחה מנדלבוים. נישא ללאה בתו של הרב שמואל אברמוביץ, רבה של רמת יצחק. בשנות ה-70 היה פעיל בתנועת התשובה, פרסם מאמרי הגות בכתב העת "מחשבת" של "אל המקורות", ונסע להרצות ברחבי הארץ. בראשית שנות ה-80 חבר לרבנים יוסף ברוק ונחום דיאמנט בהקמת ישיבת נתיבות עולם, ישיבה חרדית-ליטאית לחוזרים בתשובה. הוא נמנה עם צוות המרצים בישיבה עד לפטירתו. במקביל לתפקידו בישיבה, משך עשרות שנים הרב שמחה כהן חולל מהפך של הדרכה וייעוץ נישואין בציבור החרדי, ובמשך כשלושים שנה הקים בישיבת נתיבות עולם מכון הכשרה של מדריכי חתנים ששם למדו מדריכים לנישואין בציבור החרדי, מתוכם ראשי ישיבות ומגידי שיעור בישיבות, בשנת 2011 הרב כהן ביחד עם תלמידו ויד ימינו הרב איתמר בוחבוט הקימו את מכון 'תפארת שלום' בהמלצת גדולי ישראל והרחיבו את פעילות ההכשרה לייעוץ זוגי לגברים ולנשים ברמה מקצועית הגבוהה ביותר בציבור החרדי על ידי הרב כהן והרב בוחבוט, וגם להכשרת מדריכות כלות על ידי הרב כהן והרבנית רוזנבלט, והפעילות הורחבה לירושלים לבני ברק למודיעין עילית ולביתר עילית. במשך שנים אלו חיבר שישה ספרים עיוניים על נישואין מנושאים שהתקבצו בהרצאות שנמסרו במכון. בשנת 2019 הרב שמחה כהן עם הרב איתמר בוחבוט חברו למכון "מחשבות" בהנהלת תלמידו הרב גד זעפרני שהינו בוגר מכון תפארת שלום, והרחיבו את הפעילות גם להכשרה מקצועית של ייעוץ וטיפול ריגשי לגברים ולנשים. הרב כהן עוד מצעירותו היה פעיל בתנועת התשובה, ומשך חייו פעל במסגרת ארגוני החזרה בתשובה "ערכים", "הידברות" ואחרים. שיעוריו משודרים בקביעות ברדיו קול חי ובערוץ הידברות. הוא פרסם טור שבועי בשבועון "שעה טובה". נפטר ב-23 במרץ 2023, א' בניסן ה'תשפ"ג, הלווייתו יצאה מישיבת נתיבות עולם בבני ברק והוא נקבר בבית הקברות פוניבז'. הבית היהודי, שני כרכים תקשורת עם קהל ויחיד: פרקי הנחיה לרבנים, מרצים, מורים ומגידי שיעורים, בני ברק תשס"ב ביתך שלום: פרקי הנחיה לתקשורת במשפחה ויחסי אנוש וחברה על פי מקורות היהדות קונטרס הדרכה: עיקרו של הספר פרקי עיון על פי מקורות היהדות בנושא של חיי אישות, ובתחילת הספר נכתבו כמה פרקי סיכום של נושאים שנכתבו בהרחבה בספריו השונים, בנושאי תקשורת בנישואין והבדלים בין איש ואשה. השידוך: פרקי הדרכה וייעוץ לתקופת השידוכים, את הספר חיבר בצוותא עם בנו הרב יהודה כהן. אחותו ביילה רחל נישאה לרב יהודה עדס, ראש ישיבת קול יעקב. אחיו הם הרב צבי כהן (רב מערב בני ברק ומחבר הספר "הגעלת כלים" ועוד עשרות ספרים) והדיין הרב יקותיאל כהן (אב"ד באשדוד ומהדיר ספרי ראשונים). גיסו היה הרב נחום קוק. שמחה כהן, ברשת החברתית פייסבוק רשימת הפרסומים של שמחה כהן, בקטלוג הספרייה הלאומית תוכניות של הרב שמחה כהן, בערוץ הידברות שיעורי וידאו של הרב שמחה כהן, באתר בינינו ארכיון התוכנית "הבית היהודי", באתר רדיו קול חי הרצאות של הרב שמחה כהן, באתר "קול הלשון" הרב שמחה כהן: בציבור החרדי - הנשים שולטות על הגברים (טור שבועי שפורסם ב"שעה טובה"), באתר כיכר השבת, 8 באוגוסט 2010 שמחה כהן (1943-), דף שער בספרייה הלאומית נשותיהם היו אחיות קוק היה גם בן דוד של אמו - שניהם נכדי הרב שמחה מנדלבוים
אליה (פירושונים)

האם התכוונתם ל... אליה – זנבה השמן והרך של הכבשה אלייה (מחוז) – מחוז בצרפת אלייה (נהר) – נהר בצרפת, אחד מיובליו של נהר הלואר קרב אלייה – קרב שנערך במסגרת הפלישה הגאלית הראשונה לאיטליה אישים: אליה (זמרת) – זמרת, רקדנית, שחקנית ודוגמנית אמריקאית אלג'רו אלייה – כדורגלן הולנדי גיל אליה – אלוף-משנה בצה"ל ששי אליה – ראש אגף טכנולוגיות מערכות מידע בשירות הביטחון הכללי איליה אליהו (פירושונים) אישים ששמם הפרטי הוא אליה אישים ששמם הפרטי הוא אלייה
פרפטואה נקווצ'ה

פרפטואה נקווצ'ה (באנגלית: Perpetua Nkwocha;‏ נולדה ב-3 בינואר 1976) היא כדורגלנית עבר ומאמנת כדורגל ניגרית. נקווצ'ה נחשבת לאחת מהכדורגלניות האפריקאיות הטובות אי פעם, ולזכותה שיא של ארבע זכיות בפרס כדורגלנית השנה באפריקה. נקווצ'ה החלה את הקריירה שלה בגיל 18, כשהצטרפה לאקדמיית הכדורגל של פפסי, שהצמיחה כדורגלנים כמו ג'ון אובי מיקל וג'וזף אקפאלה. במאי 1999 היא ערכה את הופעת הבכורה שלה בנבחרת ניגריה במשחק נגד גאנה, ושנה לאחר מכן היא כבר לקחה חלק בטורניר הבינלאומי הראשון בחייה - אולימפיאדת סידני. היא שיחקה בכל שלושת משחקיה של ניגריה בטורניר, ואף כבשה שער אחד בשלב הבתים נגד סין. אף על פי כן, הפסידו הניגריות בכל שלושת משחקיהן והודחו כבר אחרי הסיבוב הראשון, לאחר שסיימו במקום האחרון בבית. מספר חודשים לאחר מכן זכתה נקווצ'ה עם ניגריה באליפות אפריקה שנערכה בדרום אפריקה. בשנים הבאות הפכה נקווצ'ה לאחת הכדורגלניות המצליחות ביותר במדינתה. היא זכתה ארבע פעמים נוספות באליפות אפריקה - ב-2002, 2004, 2006 ו-2010, ובכולן היא אף סיימה כמלכת השערים (כולל ב-2010 בה קבעה שיא כיבושים של 11 שערים). היא שיחקה עם ניגריה בשלושה גביעי עולם (ארצות הברית 2003, סין 2007 וגרמניה 2011) ובשתי אולימפיאדות (אתונה 2004 ובייג'ינג 2008), אך לא הצליחה להוביל את ניגריה לשלבים המכריעים. בשנת 2007 חתמה נקווצ'ה בסונאנו מליגת העל השוודית, ואצלה שיחקה במשך שבע שנים. לקראת סוף עונתה האחרונה בסונאנו, השתתפה נקווצ'ה באליפות אפריקה השמינית בקריירה שלה. בטורניר עצמו היא שימשה בעיקר כשחקנית ספסל, אך זכתה לכבוש שער אחד בשלב הבתים בניצחון 0-6 על זמביה. במשחק הגמר של הטורניר נגד קמרון, היא עלתה כמחליפה בדקה ה-87 והייתה שותפה לזכייה התשיעית של ניגריה בטורניר, והשישית שלה בקריירה. שנה לאחר מכן היא השתתפה בגביע העולם הרביעי והאחרון שלה, ובמהלך משחק נגד אוסטרליה הפכה לשחקנית המבוגרת ביותר בתולדות הגביע העולמי לנשים (שיא שמאוחר יותר נשבר על ידי כריסטי ראמפון). לפני עונת 2015 מונתה נקווצ'ה למאמנת-שחקנית בקלמנסאס מהליגה השוודית הרביעית. שנה לאחר מכן היא הייתה אחת ממספר כדורגלניות עבר שנבחרו לשמש כעוזרות המאמן של נבחרת ניגריה. מדיה וקבצים בנושא פרפטואה נקווצ'ה בוויקישיתוף פרפטואה נקווצ'ה, באתר Soccerdonna (בגרמנית) פרפטואה נקווצ'ה, באתר Soccerway פרפטואה נקווצ'ה, באתר WorldFootball.net פרפטואה נקווצ'ה, באתר FootballDatabase.eu Africa’s Greatest Woman Footballer: Perpetual Nkwocha Deserves Special Honor, באתר blogspot.co.il Nkwocka Set For 101st Falcons Cap, באתר completesportsnigeria.com, יוני 2015 Ex-Nigeria international appointed assistant coach of Super Falcons, באתר pulse.ng, פברואר 2016
אוקלידס (פירושונים)

האם התכוונתם ל... אוקלידס – מתמטיקאי יווני הנחשב לאבי הגאומטריה אלגוריתם אוקלידס – אלגוריתם אריתמטי המאפשר למצוא את המחלק המשותף המקסימלי של שני מספרים טבעיים הלמה של אוקלידס – למה בסיסית בתורת המספרים אוקלידס (ארכון) – ארכון של אתונה העתיקה בסוף המאה ה-5 לפנה"ס אאוקלידס (מלך ספרטה) – מלך ספרטה במאה ה-3 לפנה"ס אוקלידס (חללית) – חללית נושאת טלסקופ ששוגרה ב-2023 על ידי סוכנות החלל האירופית קטגוריה:אוקלידס
סינופה (ירח)

סינופה הוא אחד מירחיו של כוכב הלכת צדק. סינופה התגלה בשנת 1914 על ידי סת' ברנס ניקולסון וקיבל את שמו סינופה על שם סינופה מהמיתולוגיה היוונית. את שמו הנוכחי קיבל סינופה רק בשנת 1975, לפני כן היה נקרא בשם Jupiter IX. בין השנים 1955–1975 נקרא הירח לפעמים בשם "האדס" על שמו של אל השאול היווני האדס. סינופה נחשב בעבר לירח המרוחק ביותר מצדק עד לגילויו של מגאקליטה בשנת 2000. כיום הירח המרוחק ביותר מצדק הוא S/2003 J 2. קוטרו של סינופה הוא 38 קילומטרים ומהירותו בעת הקפתו את צדק היא 2.252 ק"מ לשנייה. רדיוס מסלולו של סינופה סביב צדק הוא 23,540,000 ק"מ ומשך זמן הקפתו את צדק הוא 724.1 יממות.   סינופה בעל בהירות נראית של 18.1.   סינופה בעל אלבדו של 0.04 ואקסצנטריות של 0.2495.   סינופה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, הגמונה, קלירואי, מגאקליטה, אוטונואה, יורידמה וספונדה.     מדיה וקבצים בנושא סינופה בוויקישיתוף
ידע-עם

האם התכוונתם ל... ידע-עם - המילה העברית ל"פולקלור" ידע-עם (חברה) – חברה שהוקמה בארץ ישראל בשנת 1942 לטובת תיעוד פולקלור יהודי בישראל ובתפוצות ידע-עם (כתב עת) – כתב עת מדעי לחקר פולקלור יהודי שנוסד בשנת 1948 על ידי חברת ידע-עם ידע כללי
ג'זירה

גַ'זִירַה (جزيرة) היא מילה בערבית שפירושה אי. האם התכוונתם ל... אל-ג'זירה – רשת שידור ערבית שמרכזה בקטר אל-ג'זירה – אחת מ-15 המדינות בסודאן אל-ג'זירה – קבוצת כדורגל מהעיר אבו דאבי, איחוד האמירויות הערביות ג'זירה – מעין חצי אי בשטח סוריה, בין הפרת והחידקל ג'זירה – אי שנמצא בנהר הנילוס ליד קהיר, שבמצרים ג'יזרה – עיר בטורקיה, בחבל כורדיסטן גזירה
מועצת המלחמה העליונה

האם התכוונתם ל... מועצת המלחמה העליונה (יפן) – מועצה שנוסדה ביפן בתקופת מייג'י (המאה ה-19), המטרה לחזק את סמכות הממשלה מועצת המלחמה העליונה (מלחמת העולם הראשונה) – פיקוד מרכזי שהוקם ביוזמת ראש ממשלת בריטניה דייוויד לויד ג'ורג' במהלך מלחמת העולם הראשונה על מנת לתאם אסטרטגיה צבאית מועצת המלחמה העליונה (מלחמת העולם השנייה) – מועצה בריטית-צרפתית שהוקמה עם פרוץ מלחמת העולם השנייה על מנת לתאם אסטרטגיה צבאית
הפיגועים בצרפת (1995)

הפיגועים בצרפת היו סדרה של פיגועי תופת ב-1995 שבוצעה על ידי הקבוצה האסלאמית החמושה (GIA), שהרחיבו למעשה את מלחמת האזרחים האלג'יראית לצרפת. בסך הכל שמונה נהרגו בפיגועים ויותר ממאה נפצעו. ההתנקשות בעבד אל-באקי סחראוי, ממייסדי חזית ההצלה האסלאמית (FIS), הייתה גורם משמעותי בהרחבת הטרור האסלאמי אל תוך צרפת. ב-25 ביולי בקבוק גז התפוצץ בתחנת רכבת של RER. שמונה נהרגו ו-80 נפצעו. ב-17 באוגוסט 17 נפצעו בפיצוץ בשער הניצחון בפריז. ב-26 באוגוסט התגלתה פצצה גדולה במסילת רכבת של TGV ליד ליון. ב-3 בספטמבר אירעה תקלה בפצצה בכיכר בפריז. 4 נפצעו. ב-7 בספטמבר מכונית תופת התפוצצה בבית ספר יהודי בליון. 14 נפצעו. פצצות נוספות נוטרלו במהלך חיפושים בתחנות מטרו ו-RER, שנמצאו לרוב בחדרי שירותים. עקב האבטחה המוגברת כתוצאה מהאירועים הוסרו כל פחי האשפה הציבוריים כדי לשלול אפשרות של הימצאות פצצה בתוכם. ח'אלד קלקאל, טרוריסט שטביעות האצבעות שלו זוהו על פצצות שלא התפוצצו, חוסל ב-29 בספטמבר. ב-6 באוקטובר בקבוק גז התפוצץ בתחנה במטרו של פריז. 13 נפצעו. ב-17 באוקטובר בקבוק גז התפוצץ בין תחנות של RER, קרוב למוזיאון ד'אורסה. 29 נפצעו. הפיגוע במטרו בפריז (1996) ערך זה הוא קצרמר בנושא צרפת ובנושא טרור. אתם מוזמנים לתרום לוויקיפדיה ולהרחיב אותו.
טרו ג'קסון

טרו ג'קסון (באנגלית: True Jackson, VP) היא סדרת טלוויזיה אמריקאית לילדים ונוער אשר שודרה בערוץ ניקלודיאון בשנים 2008-2011 למשך 3 עונות. הסדרה מספרת את סיפורה של טרו ג'קסון, נערה בת 15 המתעניינת באופנה ומועסקת לתפקיד הסמנכ"לית החדשה של חברה בשם מד סטייל. טרו וחבריה לולו וריאן עוברים חוויות במשרד לצד אמנדה מקס אוסקר ורבים אחרים. טרו ג'קסון (קיקי פאלמר) - נערה בת 15, היא חכמה, חרוצה ובעלת חוש הומור. הופכת לסמנכ"לית של חברת האופנה מד סטייל. לולו (אשלי ארגוטה) - חברתה הטובה של טרו וגם המזכירה שלה. לולו מאוד לא אחראית ולא מאוד חכמה. ריאן "לזלי" לייזרבים (מאט שיבלי) - חבר של טרו ולולו. אוהב לשחק במחשב. אמנדה קנטוול (דניאל ביסוטי) - שונאת את טרו וחנפנית למקס. ריאן קצת מאוהב בה וקצת שונא אותה. ג'ימי מדיגן (רובי אמל) - מחלק הדואר, הוא וטרו מאוהבים אחד בשנייה אך לא עושים עם זה כלום עד לסוף העונה השנייה. יש לו להקה גרועה בשם אש וקרח (לשעבר שלשול). מקס מדיגן (גרג פרופס) - המנהל של חברת מד סטייל. העסיק את טרו ומאוד אוהב אותה. דודו של ג'ימי שעובד בחברה. אוסקר (רון באטלר) - המזכיר, אוהב ללבוש עניבות אוהב את טרו ותמיד יודע כל מה שקורה במשרד. אמנדה (ג'נט מקארדי) - האויבת המושבעת של טרו, שמגיעה לרגל במאד סטייל. פאטי פארק (ג'וי אוסמנסקי) - המורה של טרו. באבס (פמלה אדלון) - תלמידה בת 40+ בבית ספר של טרו. גבריאל (נייתן קרס) - ויויאן (ויקטוריה ג'סטיס) - דוגמנית צרפתייה שמגיעה לחברה ומתחברת עם טרו. נטשה בדינגפילד - בתפקיד עצמה. ג'ון סינה - בתפקיד עצמו. ג'סטין ביבר - בתפקיד עצמו. "טרו ג'קסון", במסד הנתונים הקולנועיים IMDb (באנגלית) "טרו ג'קסון", באתר Rotten Tomatoes (באנגלית) "טרו ג'קסון", באתר Metacritic (באנגלית) "טרו ג'קסון", במסד הנתונים הקולנועיים KinoPoisk (ברוסית)
DNCE

DNCE היא להקת דאנס-רוק אמריקאית. חברי הלהקה הם ג'ו ג'ונאס (סולן), ג'ק לאוולס (תופים), קול וויטל (גיטרה בס) וג'ינג'ו לי (גיטרה). הלהקה חתמה על חוזה עם חברת ההקלטות ריפבליק רקורדס אשר הוציאו לאור את הסינגל הראשון של הלהקה, "Cake By The Ocean" בשנת 2015, השיר זכה להצלחה והגיע למקום התשיעי בבילבורד 100. המיני אלבום "SWAAY" שלהם זכה לביקורות טובות. ב-2019 התפרקה הלהקה בעקבות איחוד האחים ג'ונאס.[דרוש מקור] הרעיון להקמת הלהקה הייתה עוד בשנת 2014 על ידי ג'ו ג'ונאס וג'ק לאוולס אך הרעיון הוקפא בשל לוח זמנים עמוס של הצמד. הלהקה הוקמה בסופו של דבר עם ג'ין ג׳ו לי בשנת 2015, התחלת העבודה על אלבום הבכורה שלהם הייתה זמן קצר לאחר מכן, בזמן העבודה על האלבום, הלהקה התקשתה למצוא חבר רביעי ללהקה. לאחר שג'ונאס התחיל לעבוד עם כותב השירים ג'סטין טרנר הוא הכיר דרכו את קול וויטל, ארבעתם נהיו חברים טובים והוא הצטרף כחבר הרביעי של הלהקה. הלהקה קראה לעצמה DNCE לאחר שהם כתבו שיר לאלבום שלהם כש"השיר מדבר על להיות שתוי כל כך שקשה להגיד את המילה Dance (לרקוד)". הלהקה הוציאה את שירם הראשון "Cake By The Ocean" ב-18 בספטמבר 2015. הצלחת השיר הגיעה רק כמה חודשים לאחר יציאתו. השיר הגיע למקום ה-9 בבילבורד 100, ומקום 7 בקנדיאן הוט 100, השיר הגיע למקום ה-2 באייטונס ישראל ולמקום הראשון במצעד ההשמעות של מדיה פורסט. הלהקה הוציאה את המיני-אלבום "SWAAY" ב-23 באוקטובר 2015. האלבום קיבל ביקורות טובות מהמבקרים. ב-30 באוקטובר 2015, הלהקה הוציאה את השיר "Toothbrush". ב-31 בינואר הלהקה הופיעה הופעת אורח בסדרת הטלוויזיה של פוקס "גריז: לייב"; הפקת הסרט גריז בהופעה חיה בטלוויזיה. ב-26 בפברואר 2016, הלהקה התארחה בשיר "Rock Bottom" של היילי סטיינפלד. הלהקה הייתה מופע החימום של סלינה גומז בסיבוב ההופעות שלה "Revival tour". באוגוסט 2016, הלהקה זכתה בפרס ה-VMA בקטגוריות "פריצת השנה". ב-2017 הלהקה הוציאה את השיר "Kissing Strangers" בו הם אירחו את ניקי מינאז'. השירים של הלהקה מושפעים בין היתר מלהקת הרוק הבריטית Electric Light Orchestra, סליי אנד דה פמילי סטון, ויזר וHall & Oates. ג'ו ג'ונאס: הסולן. קול וויטל: נגן גיטרה בס וקלידי. ג'ין ג'ו לי: גיטריסטית. ג'ק לאוולס: מתופף. 2016: DNCE 2015: Swaay 2018: People to People מדיה וקבצים בנושא DNCE בוויקישיתוף אתר האינטרנט הרשמי של DNCE DNCE, ברשת החברתית פייסבוק DNCE, ברשת החברתית אקס (טוויטר) DNCE, ברשת החברתית אינסטגרם DNCE, ברשת החברתית טיקטוק DNCE, סרטונים בערוץ היוטיוב DNCE, במסד הנתונים הקולנועיים IMDb (באנגלית) DNCE, באתר אפל מיוזיק (באנגלית) DNCE, באתר ספוטיפיי DNCE, באתר סאונדקלאוד (באנגלית) DNCE, באתר Last.fm (באנגלית) DNCE, באתר AllMusic (באנגלית) DNCE, באתר MusicBrainz (באנגלית) DNCE, באתר דיזר DNCE, באתר Discogs (באנגלית) DNCE, באתר Songkick (באנגלית) DNCE, באתר Genius DNCE, באתר SecondHandSongs DNCE, באתר בילבורד (באנגלית)
קווין ויליס

קווין אלווין ויליס (באנגלית: Kevin Alvin Willis; נולד ב-6 בספטמבר 1962) הוא כדורסלן עבר אמריקאי ששיחק במשך 21 עונות בליגת ה-NBA, במהלכן הצטיין בעיקר כשחקן אטלנטה הוקס. בעונת 2002/2003 זכה עם סן אנטוניו ספרס באליפות ה-NBA. היה השחקן המבוגר בליגה מאז עונת 2004/2005 ועד לפרישתו בסיום עונת 2006/2007, בגיל 44. ויליס נבחר בבחירה ה-11 בדראפט ה-NBA לשנת 1984 על ידי אטלנטה הוקס, ושיחק בקבוצה ב-9 עונותיו הראשונות בליגה. לצד דומיניק וילקינס ודוק ריברס, עזר ויליס לאטלנטה להפוך לאחת הקבוצות הטובות והיציבות באזור המזרחי; לאורך תקופתו באטלנטה העפילה הקבוצה למעמד הפלייאוף שבע פעמים, אך באף אחת מהן לא צלחה את הסיבוב השני. עונת השיא שלו בקריירה הייתה 1991/1992, בה השתתף לראשונה במשחק האולסטאר ונבחר לחמישייה השלישית של העונה לאחר שהעמיד ממוצעים של 18.3 נקודות ו-15.5 ריבאונדים למשחק (שני ב-NBA לדניס רודמן). ב-19 בפברואר 1992 הוריד שיא קריירה של 33 ריבאונדים בהפסד קבוצתו לוושינגטון בולטס. בתחילת עונת 1994/1995 נשלח בטרייד למיאמי היט, בה שיחק במשך עונה וחצי, וב-6 השנים הבאות שיחק עבור גולדן סטייט ווריורס, יוסטון רוקטס, טורונטו ראפטורס ודנוור נאגטס. בעונת 2002/2003 חתם בסן אנטוניו ספרס כמחליפם של צמד הגבוהים טים דאנקן ודייוויד רובינסון, וזכה עם הקבוצה באליפות ה-NBA תוך שהוא קולע 4.4 נקודות למשחק לאורך סדרת הגמר מול ניו ג'רזי נטס. בעונת 2004/2005 חזר לשחק באטלנטה הוקס, והיה השחקן המבוגר בליגה, בגיל 42. בסיום אותה עונה הודיע על פרישה ממשחק, אך חזר בו בעונת 2006/2007 כשחתם על חוזה בדאלאס מאבריקס. בכך הפך ויליס לשחקן המבוגר ביותר ששיחק בליגת ה-NBA מאז עונת 1947/1948, במהלכה שיתף עצמו מאמן קבוצת פרובידנס סטימרולרס, נאט היקי בן ה-46, לשני משחקים. בסיום העונה פרש ויליס ממשחק באופן סופי, בגיל 44. ממוצעיו של ויליס לאורך הקריירה עומדים על 12.1 נקודות ו-8.4 ריבאונדים למשחק ב-1,424 משחקי עונה סדירה. נכון ל-2016, חמישה שחקנים בלבד השתתפו לאורך הקריירה ביותר משחקים מאשר ויליס - רוברט פאריש (1,611), כרים עבדול-ג'באר (1,560), ג'ון סטוקטון (1,504), קארל מלון (1,476) וקווין גארנט (1,462). כמו כן שיחק ויליס במספר העונות הרב בתולדות ה-NBA‏, 21, כמו פאריש וגארנט. מדיה וקבצים בנושא קווין ויליס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA רשימת הנבחרים בדראפט 1984, באתר basketball-reference.com המובילים הסטטיסטים של עונת 1991/1992 ב-NBA, באתר basketball-reference.com דוח המשחק בין אטלנטה לוושינגטון, באתר basketball-reference.com סטטיסטיקות סדרת גמר ה-NBA‏ 2003, באתר basketball-reference.com ויליס חותם בדאלאס מאבריקס, באתר espn.com רשימת השחקנים המבוגרים בתולדות ה-NBA, באתר basketball-reference.com טבלת השחקנים ששיחקו במספר המשחקים הרב ביותר ב-NBA, באתר basketball-reference.com מחזיקי שיא ה-NBA למספר עונות בקריירה, באתר basketball-reference.com
הפיגוע בקו 20 ברמת גן

הפיגוע בקו 20 היה פיגוע התאבדות שאירע ביום ב', 24 ביולי 1995 (כ"ו בתמוז תשנ"ה), בו התפוצץ מחבל מתאבד פלסטיני באוטובוס של חברת דן קו 20, ברחוב אבא הלל 5 ליד מתחם הבורסה ברמת גן. קו 20 התחיל את מסלולו במסוף עתידים, עבר דרך השכונות רמת החייל ושיכון דן בתל אביב, בדרכו למסוף כרמלית. המסלול עובר בין היתר דרך קניון איילון (שם עלה המחבל על האוטובוס), דרך אבא הלל, רחוב ארלוזורוב ורחוב דיזנגוף. כמאה מטרים לפני שהאוטובוס הגיע לצומת עלית (כיום סמוך לבית הראל שהיה אז בבנייה) בסמוך לשעה 08:35 בבוקר, אירע הפיצוץ. בפיגוע נרצחו 6 ישראלים ו-33 נפצעו. המטען שנשא המחבל על גופו הכיל 15 ק"ג TNT ומסמרים שהוכנסו לתוך צינור מתכת. אחרי 9 בבוקר הגיעה שיחת טלפון למשרד סוכנות הידיעות האמריקאית במזרח ירושלים בה נלקחה אחריות לפיגוע. המתקשר התפאר בכך שנער מהחמאס מתלמידי יחיא עיאש ביצע את הפיגוע. הפיגוע תוכנן על ידי עבד אל-מג'יד דודין, ראש הזרוע הצבאית של חמאס בדרום הר חברון. דודין, שהיה אחראי גם לפיגוע בקו 26 בירושלים היה כלוא בידי כוחות הביטחון הפלסטינים ביריחו משך כמה שנים עד פרוץ אינתיפאדת אל-אקצה, אז שוחרר וחזר להיות ממפקדי הזרוע הצבאית של חמאס. בסוף שנות התשעים הרס צה"ל את ביתו. הוא עצמו נהרג על ידי לוחמי ימ"מ 14 שנים מאוחר יותר ליד הכפר דיר אל עסל א-תחתא. המחבל המתאבד היה לביב אנוור עזאם מהכפר קריות (נפת שכם). ב-5 במרץ 1996 נאטמה הדירה בה התגורר המחבל וב-21 במרץ נהרסה באמצעות דחפור. פיגועי התאבדות בישראל מדיה וקבצים בנושא הפיגוע בקו 20 ברמת גן בוויקישיתוף הצעה לסדר היום פיגוע באוטובוס ברמת-גן באתר הכנסת ערב חדש 24.07.95 - הפיגוע בצומת עלית ברמת גן, סרטון באתר יוטיוב אירועים 1992 - 1995 אפרת וייס וחנן גרינברג, החשבון נסגר: ימ"מ הרג מחבל חמאס בכיר, באתר ynet, 28 במאי 2009 אבי יששכרוף, כוח מיוחד הרג את מפקד הזרוע הצבאית של החמאס בחברון, עבד אל-מג'יד דודין, באתר הארץ, 28 במאי 2009 אליאור לוי, ישראל תחזיר גופות: המחבלים מקפה הלל ומסבוי, באתר ynet, 30 במאי 2012 נגה קדמן / בצלם, דף מידע אפריל 1996, עמוד 4
חולדות קוצניות

חולדות קוצניות (שם מדעי: Echimyidae) הם משפחת מכרסמים מקבוצת קביות העולם החדש החיים באמריקה הדרומית והמרכזית (בעבר גם חיו באיים הקאריביים) ומזכירים בצורתם עכברים קוצניים. החולדות הקוצניות הם יצורים הקרובים לצ'ינצ'ילות אך דומים לעכברים או לחולדות בעלי שערות קשות או קוצים. רבים מהם הם טפסני עצים והם חיים במגוון בתי גידול, אך לא במדבריות בהם קשה להשיג נוזלים. הם ניזונים כמעט רק מעשבים. במשפחה ישנם 18 סוגים מודרניים המחולקים ב-3 תת-משפחות. כמו כן ישנם סוגים נכחדים רבים: מדיה וקבצים בנושא חולדות קוצניות בוויקישיתוף חולדות קוצניות, באתר ITIS (באנגלית) חולדות קוצניות, באתר NCBI (באנגלית) חולדות קוצניות, באתר Animal Diversity Web (באנגלית) חולדות קוצניות, באתר האנציקלופדיה של החיים (באנגלית) חולדות קוצניות, באתר GBIF (באנגלית) חולדות קוצניות, באתר אנציקלופדיה בריטניקה (באנגלית)